وۅنۍ گو توجہ طلب نۅکتہٕ چھُ زِ تمٔۍچھُنہٕ کُنہ جایہ تہٕ تِمن نظمن منز"جہاد" لفظ تتھ سیاق و سباقس منز ورتوومُت ،یتھ سیاق سباقس منزیہ لفظ مثنوی لیلےٰ و مُصطفےٰ ہَس منز ورتاونہٕ آمُت چُھ، اتہ چھُ یہ پوٗرٕ قرٲنی اصطلاحکِس معنہ یس منز ورتاو لبان۔ اَتہ نہٕ چھُ جنسی جذبُک تژَر سوتھرس پٮ۪ٹھ یوان تہٕ نہٕ چھُ ترقی پسند تحریکہ ہٕندٮ۪ن خیالن ہُند باس لگان ،یہ چھُ پوز زِ اَتہ تہ چھُ قوم تہٕ وطن گژھان نظرِ مگر اتھ سٍتۍ چھے جہادٕچ سۅے تشریح یۅسہٕ اَتھ مُحدثَو تہٕ عٲلمو کٔرمٕژ چھے ۔ وُچھِو: